पणजीः येरादारींत शिस्त येवपा खातीर तशेंच अपघातांत येवपी मरणांचेर आळाबंद हाडपा खातीर सुरू केल्ले मोहिमे खाला पुलिसांनी फाटल्या 11 म्हयन्यात सोरो पियेवन वाहनां चलोलपी 1. 236 जाणांचेर तशेंच वाहन चलोवपाचे परवाने नाशिल्ल्या 326 सान भुरग्यांचेर कारवाय केली. येरादारी पुलीस अधिक्षक बॉसेट सिल्वा हांणी बिरेस्तारा एके पत्रकार परिशदेंत ही म्हायती दिली.
 सोरो पियेवन वाहना चलयतना मेळ्ळ्या 10 हजार रुपया दंड व स म्हयन्यांची बंदखण वा दोनूय ख्यास्तीची कायद्यांत तजवीज आसा. सोरो पियेवन दुसरे फावट धरल्यार 2 वर्सांची बंदखण आनी 15 हजार रुपयांचो दंड अशी ख्यास्त जावपाक शकता. सान भुरग्यांनी वाहन चलोवपाचो परवान्या बगर वाहन चलयल्यार 5 हजा रुपयांचो दंड आनी वाहन धनयाक 5 हजारांचो दंड अशी तजवीज आसा. त्या शिवाय वाहनाचो नोंदणी नंबर रद्द तशेंच वाहन चलोवपी सान भुरग्याक 25 वर्सां मेरेन वाहन परवानो मेळना.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 